**Mór Városi Önkormányzat Képviselő-testületének**

**241/2013. (IX.25.) Kt.**

**határozata**

**vendéglakás díjmeghatározása tárgyában**

1. Mór Városi Önkormányzat Képviselő-testülete - tulajdonosi jogkörben eljárva – az önkormányzat tulajdonában lévő a Mór 2576/A/7 hrsz-ú 32 m2 alapterületű társasházi lakást önkormányzati igények kielégítése céljára kijelöli vendéglakásnak, szállást biztosítva az önkormányzat, a városi intézmények és a polgármesteri hivatal vendégei illetve köztisztviselői részére.

2. A vendéglakás üzemeltetését a MÓRHŐ Kft látja el.

Az önkormányzati lakások és helyiségek üzemeltetésének MÓRHŐ Kft-hez történő átszervezése tárgyában hozott 261/2005. (XII.14.) Kt. határozat kiegészül a vendéglakás üzemeltetésével kapcsolatos feladatokkal. A 261/2005. (XII.14.) Kt. határozatban foglaltakat a vendéglakás üzemeltetésére is megfelelően alkalmazni kell, kivéve azon feladatokat, amelyek csak a bérlakások és a nem lakás célú helyiségek vonatkozásában értelmezhetők. Az üzemeltető továbbá köteles elvégezni a vendéglakás takarítását, ágynemű, törölköző tisztítását, cseréjét.

3. A Képviselő-testület az eltöltött éjszakák után fizetendő díjat bruttó 3000 Ft/éj/lakás összegben határozza meg. A beszedett díj a MÓRHŐ Kft. bevétele.

4. A Képviselő-testület felkéri a polgármestert, hogy a döntéséről MÓRHŐ Kft-t tájékoztassa és a szükséges intézkedéseket tegye meg.

Határidő: 2013. október 15.

Felelős: polgármester, Városfejlesztési és –üzemeltetési Iroda

Fenyves Péter Dr. Pálla József

polgármester jegyző